連詩雅（Shiga）與陳家樂今年2月宣布造人成功，不過就一直未有透露BB性別。Shiga 陀B以來身形及手腳都非常纖瘦，肥B不肥人，轉眼間，Shiga 已經陀B 31周大，即將卸貨的她，今日(28日)終宣布陀B女。
Shiga在社交網分享孕照，相中見她與陳家樂以白色衫配牛仔褲上陣，Shiga肚子寫上「Baby Camila 」，而陳家樂除指住Shiga的孕肚，又伏在老婆的肚皮上聽BB的心跳聲，場面溫馨，Shiga寫道：「31 weeks，好期待與Baby Camila 見面」好姊妹黃翠如即興奮留言：「我要開始準備買BB女衫先」，已是兩子之母的孫慧雪則表示：「咁堆男仔衫仔唔啱BB啦」而湯怡就加入笑言：「呢個唔啱 下個可能啱呢」。